Dublin

Dublin (irski Baile Átha Cliath; pó słowje: „Město pśi tramowem broźe“) jo stolica a nejwětše město Irskeje. Namaka se pśi irskem pódzajtšnem brjogu, blisko wulewa rěki Liffey do Dublińskego zalewa, a ma 506.000 wobydlarjow, toś źewjeśina irskego wobydlaŕstwa. Šołta jo Gerry Breen (Fine Gael). 

 Stawizny 
Prědne historiske naspomnjenje ako keltiske sedlišćo Eblana jo było južo w lěśe 140 w spisach Ptolomeja. 842 su Wikingi załožyli pódla stareje jsy jich swójsku wjasku pód mjenim Dubh linn („Carne bagno“). Wót lěta 1170 stej byłej Irska a jeje stolica pód engelskem kněstwom.

W lěśe 1916 su Dublinjarje rebelěrowali z Jatšownym zběžkom pśeśiwo Englandarjam. 1919 jo był irski sejm - Dáil Éireann – wót irskich zapósłańcow załožony. Slědowałej stej Irska wójna wó njewótwisnosći a wobydlaŕska wójna. Wót 1922 jo był Dublin nachylnje głowne město lichotnego stata Irska (až do lěta 1937), a pón stolica Irskeje.

 Partnaŕske města 
 Barcelona, Špańska
 Liverpool, Wjelikobritaniska
 San José, Kaliforniska, Zjadnośone staty

 Wósobiny 
 Jonathan Swift (1667–1745) – spisowaśel, satirikaŕ
 Bram Stoker (1847–1912) – spisowaśel (Dracula)
 Oscar Wilde (1854–1900) – spisowaśel
 George Bernard Shaw (1856–1950) – dramatikaŕ, politikaŕ a satirikaŕ
 James Joyce (1882–1941) – awtor, basnikaŕ
 Samuel Beckett (1906–1989) – basnikaŕ, spisowaśel
 Phil Lynott (1949–1986) – spiwaŕ a basist kupki Thin Lizzy
 Bob Geldof (* 1951) – spiwaŕ kupki Boom Town Rats, organizator Live Aid
 Brendan Gleeson (* 1955) – źiwadłownik
 Bono (* 1960) – spiwaŕ kupki U2
 Enya (* 1961) – spiwaŕka
 Sinéad O’Connor (* 1966) – spiwaŕka
 Colin Farrell (* 1976) – źiwadłownik
 Ronan Keating (* 1977) – spiwaŕ

 Wótkaze 

 Oficielne webstrony měsćańskego zarědnistwa 

Kategorija:Stolica w Europje
Kategorija:Irska